钦定古今图书集成/明伦汇编/交谊典/第077卷 > 《木兰花慢》〈滁州送范倅〉前人
## 钦定古今图书集成/明伦汇编/交谊典/第077卷 > 《木兰花慢》〈滁州送范倅〉前人

老来情味减，对别酒、怯流年。况屈指中秋，十分好月，
不照人圆。无情水都不管，共西风、只管送归船。秋晚
莼鲈江上，夜深儿女灯前。征衫。便好去朝天。玉殿
正思贤。想夜半承明，教留视草，却遣筹边。长安故人
问我，道愁肠、殢酒只依然。目断秋霄落雁，醉来时响
空弦。